Die Here Is My Herder: Lizette Murray Graffiti Boeke
Soek resultate: Lizette Murray
Ons lewe is soos 'n huis met baie vensters, en net soos ons deur die vensters kan uitkyk na buite, kan mense deur die vensters in ons lewens inkyk. Dit is die beeld wat Lizette Murray gebruik in Stilword by God - 'n Bybelstudie. In hierdie Bybelstudie fokus sy op vier vensters wat verskillende aspekte van 'n mens se lewe verteenwoordig:
1. Die venster op rus - rus, troos en bemoediging by God
2. Die venster op vrug en vrede - dienswerk
3. Die venster op leef en liefhê - naasteliefde
4. Die venster na die straatkant - waar ons lewe ons verhouding met God weerspieël
Hierdie Bybelstudie bied in elkeen van die 24 studies vrae waaroor jy kan nadink of met ander bespreek om die beginsels in die boek 'n werklikheid in jou daaglikse lewe te maak. Dit sal jou ook lei tot geestelike groei en insig in jou eie psige.
Stilword by God - 'n Bybelstudie sal jou inspireer om elke dag meer Christus-gelykvormig te leef en 'n dieper lewe van geestelike vervulling en oorvloedige seën te ervaar.
Lizette Murray wil met Gebede met vlerke vir laerskolers 'n gebedsgids gee waarop hulle hul gebedslewe kan begin skoei.
Gebede met vlerke bevat meer as 45 gesels-gebede wat laerskoolkinders aanmoedig om self die avontuur van gebed te ontdek. Die ses verskillende afdelings word elkeen aan 'n ander soort voël gekoppel. Die gebede in daardie afdeling weerÂ-spieël dan die unieke kenmerke van die spesifieke voëlÂ-soort. So gaan die Arend-gebede oor die krag van God en Duiwe-gebede oor dankbaarheid vir al die goeie dinge. Deur hierdie verÂ-gelykings leer kinders om spontaan en gemaklik met God oor hulle vreugÂ-des, hartseer en besorgdhede te praat én daarmee vol te hou.
Saam met die gebede is daar ook lekker aktiwiteite wat kinders sal help om lewe aan hulle geÂ-bedsÂ-lewe te gee.
101 opwindende stories wat kinders se oë sal oopmaak vir die klein én groot wonders in die wêreld.
Die lewe is 'n groot avontuur - veral as jy nog 'n kind is wat elke dag nuuskierig na nuwe dinge soek.
Lizette Murray herinner kinders aan hul grootÂ-ste Reisgenoot in 101 avonture saam met God. Met die 101 oordenkings nooi Lizette Murray kinders saam met haar op 'n reis van stories vol opwinding wat hulle oë sal oopmaak vir die klein én groot wonders in die wêreld. Die kort stories wys op hulle vlak vir kinders hoe God in elke avontuur - goed of sleg - saam met ons is. Die boek sluit ook af met en 'n paar lekker speletjies.
101 avonture saam met God sal kinders inÂ-trek in die avontuur wat God spesiaal vir hulle gemaak het.
Ook beskikbaar in Engels onder die titel 101 adventures with God
Lizette Murray het in Stellenbosch en die Paarl grootgeword. As onderwyseres en ma van vyf seuns ken sy die hart van 'n kind. Sy is die medeskrywer van 'n bekroonde kinderboek. Ná die dood van haar middelseun begin sy die rubriek 'Henri stap aan' in Lééf - met hart & siel. In 2008 word hierdie rubrieke as boek uitgegee. Lizette is tans 'n vryskut-skrywer vir Lééf - met hart & siel en behartig 'n paar rubrieke in dié tydskrif, onder andere 'My hart se punt', wat deur CUM-uitgewers as bundel uitgegee is. Haar huwelik met George, 'n bedryfsingenieur, is vir Lizette 'n veilige hawe - en steeds 'n avontuur.